MODERN กำไรลดฮวบ! หลังหมดบุ๊คกำไรพิเศษ
MODERN กำไรลดฮวบมาที่ 80.70 ลบ. จาก 473.98 ลบ. ลดลง 83% จากปีก่อน หลังหมดบุ๊คกำไรพิเศษขายหุ้น MFEC ขณะที่ช่วง 6 เดือนแรกมีกำไร 161.76 ลบ. ลดลง 72% จาก 576.14 ลบ. เมื่อปีก่อน
13 ส.ค. 2558

บริษัท โมเดอร์นฟอร์มกรุ๊ป จำกัด (มหาชน) หรือ MODERN รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 80.70 ล้านบาท หรือมีกำไรสุทธิ 0.11 บาทต่อหุ้น ลดลง 83% จากช่วงเดียวกันของปีก่อนที่มีกำไรสุทธิ 473.98 ล้านบาท หรือมีกำไรสุทธิ 0.63 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 161.76 ล้านบาท หรือ 0.22 บาทต่อหุ้น ลดลง 72% จากช่วงเดียวกันของปีก่อนที่มีกำไรสุทธิ 576.14 ล้านบาท หรือ 0.77 บาทต่อหุ้น
ทั้งนี้ผลการดำเนินงานดังกล่าวที่มีกำไรลดลงเนื่องจากกำไรขั้นต้นปรับตัวลดลงจากงวดเดียวกันของปีก่อน สาเหตุมาจากปีก่อนมีกำไรพิเศษจากการขายหุ้น บริษัท เอ็ม เอฟ อี ซี จำกัด (มหาชน) หรือ MFEC  
 